Svømmeturen er Johnni Olesens seneste initiativ i rækken for at samle ind til Julemærkehjemmet i Hobro. I løbet af de seneste fem år har han samlet i alt 800.000 kroner ind sammen med frivillige gennem foreningen ”24 Timer i Hjallerup”. Og i dag lørdag er sidste dag for svømme-missionen. Han gik lørdag formiddag i vandet ved Nordjyllands Værket og skal svømme de sidste 9 kilometer af turen, der slutter ved Lindholm Strandpark. - Det er ikke vanvittigt, det er bare en fed tur. Jeg får en kæmpe svømmeoplevelse i mit hjerte, sagde Johnni Olesen. forud for turen. De mange kilometer i havet er ikke bare for sjov. Formålet med turen er at samle penge ind til Julemærkehjemmet i Hobro. På badebukserne har sponsorer købt ”røvgod reklame”, og allerede inden turen var begyndt, var pladsen på samtlige 50 par badebukser blevet købt af sponsorer, der hver har betalt mindst 1000 kroner.

Opsummering:
Johnni Olesen fra Hjallerup nærmer sig målet, efter han i 48 dage har svømmet Vendsyssel rundt.